สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 11 ต.ค.59
11 ต.ค. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (10 ต.ค.) ขานรับชัยชนะในการโต้วาทีครั้งที่ 2 ของนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต เหนือนายโดนัลด์ ทรัมป์ คู่แข่งจากพรรครีพับลิกัน นอกจากนี้ ตลาดยังได้รับปัจจัยบวกจากราคาน้ำมัน WTI ที่พุ่งขึ้นไปยืนเหนือระดับ 51 ดอลลาร์/บาร์เรล อันเนื่องมาจากการคาดการณ์ที่ว่า กลุ่มผู้ผลิตน้ำมันมีแนวโน้มปรับลดการผลิตในการประชุมเดือนหน้า
ดัชนีเฉลี่ยอุตสาหกรรมดาวโจนส์ปิดที่ 18,329.04 จุด เพิ่มขึ้น 88.55 จุด หรือ +0.49% ดัชนี NASDAQ ปิดที่ 5,328.67 จุด เพิ่มขึ้น 36.27 จุด หรือ +0.69% ดัชนี S&amp;P500 ปิดที่ 2,163.66 จุด เพิ่มขึ้น 9.92 จุด หรือ +0.46%
 
ตลาดหุ้นยุโรปปิดบวก เมื่อคืนนี้ (10 ต.ค.) โดยได้แรงหนุนจากการพุ่งขึ้นของราคาน้ำมัน และการดีดตัวขึ้นของราคาหุ้นดอยซ์แบงก์ รวมทั้งกระแสคาดการณ์ที่ว่า ธนาคารรายใหญ่ของอิตาลี 2 แห่ง จะได้รับไฟเขียวจากที่ประชุมผู้ถือหุ้นให้สามารถควบรวมกิจการได้ 
ดัชนี Stoxx Europe 600 ปรับตัวขึ้น 0.7% ปิดที่ 341.98 จุด
ดัชนี CAC-40 ตลาดหุ้นฝรั่งเศสปิดที่ 4,497.26 จุด เพิ่มขึ้น 47.35 จุด หรือ +1.06% ดัชนี DAX ตลาดหุ้นเยอรมันปิดที่ 10,624.08 จุด พุ่งขึ้น 133.22 จุด หรือ +1.27% ดัชนี FTSE 100 ตลาดหุ้นลอนดอนปิดที่ 7,097.50 จุด เพิ่มขึ้น 53.11 จุด หรือ +0.75%
 
ตลาดหุ้นลอนดอนปิดเกือบแตะระดับสูงสุดเป็นประวัติการณ์ เมื่อคืนนี้ (10 ต.ค.) เพราะได้รับปัจจัยหนุนจากการปรับตัวเพิ่มขึ้นของเราคาน้ำมันและสินค้าโภคภัณฑ์
ดัชนี FTSE 100 ปิดปรับตัวขึ้น 53.11 จุด หรือ 0.75% แตะที่ 7,097.50 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (10 ต.ค.) หลังจากนายวลาดิเมียร์ ปูติน ประธานาธิบดีรัสเซีย และนายคาหลิด อัล-ฟาลีห์ รมว.พลังงานซาอุดิอาระเบีย ได้ออกมาส่งสัญญาณว่าจะให้ความร่วมมือในข้อตกลงปรับลดเพดานการผลิตน้ำมัน
สัญญาน้ำมันดิบ WTI ส่งมอบเดือนพ.ย.พุ่งขึ้น 1.54 ดอลลาร์ หรือ 3.1% ปิดที่ 51.35  ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.เพิ่มขึ้น 1.21 ดอลลาร์ หรือ 2.3% ปิดที่ 53.14 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (10 ต.ค.) เนื่องจากนักลงทุนเช้าช้อนซื้อเก็งกำไรหลังจากสัญญาทองคำร่วงลงติดต่อกัน 6 วันทำการก่อนหน้านี้ 
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 8.5 ดอลลาร์ หรือ 0.68% ปิดที่ระดับ 1,260.4 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 27.9 เซนต์ หรือ 1.61% ปิดที่ 17.659 ดอลลาร์/ออนซ์
สัญญาพลาตินัมส่งมอบเดือนม.ค.ปรับขึ้น 2.8 ดอลลาร์ หรือ 0.29% ปิดที่ 965.4 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 1.15 ดอลลาร์ หรือ 0.2% ปิดที่ 668.55 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (10 ต.ค.) ขานรับชัยชนะในการโต้วาทีครั้งที่ 2 ของนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต เหนือนายโดนัลด์ ทรัมป์ คู่แข่งจากพรรครีพับลิกัน
ดอลลาร์สหรัฐแข็งค่าขึ้นเมื่อเทียบกับเยนที่ระดับ 103.69 เยน จากระดับ 103.21 เยน และเพิ่มขึ้นเมื่อเทียบฟรังก์สวิส ที่ระดับ 0.9827 ฟรังก์ จากระดับ 0.9792 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3170 ดอลลาร์แคนาดา จากระดับ 1.3273 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.1139 ดอลลาร์สหรัฐ จากระดับ 1.1173 ดอลลาร์สหรัฐ ในขณะที่เงินปอนด์ลดลงแตะระดับ 1.2356 ดอลลาร์สหรัฐ จากระดับ 1.2441 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7605 ดอลลาร์สหรัฐ จากระดับ 0.7577 ดอลลาร์สหรัฐ